”Fierbeți apa, nu beți direct de la robinet!”. Încă o alertă în Germania, cu un caz suspect de sabotaj în apropierea unei baze militare
O nouă alertă a fost lansată în Germania, în urma unei posibile noi contaminări voite a apei potabile a unei baze militare, după un caz asemănător în urmă cu două zile la Köln. Autoritățile locale au anunțat că cineva a tăiat gardul de siguranță al instalației de tratare a apei din orașul Mechernich și că este posibil ca apa potabilă să fi fost contaminată. Municipalitatea a cerut locuitorilor să nu bea apă de la robinet și să nu facă duș.